CELEX: 62016CN0493
Language: sk
Date: 2016-09-14 00:00:00
Title: Vec C-493/16: Návrh na začatie prejudiciálneho konania, ktorý podal Tribunale Amministrativo Regionale della Campania (Taliansko) 14. septembra 2016 – Sicurbau Srl a i./Ministero delle Infrastrutture e dei Trasporti a. i.

5.12.2016   
            
            
               SK
            
            
               Úradný vestník Európskej únie
            
            
               C 454/17
            
         
      Návrh na začatie prejudiciálneho konania, ktorý podal Tribunale Amministrativo Regionale della Campania (Taliansko) 14. septembra 2016 – Sicurbau Srl a i./Ministero delle Infrastrutture e dei Trasporti a. i.
      (Vec C-493/16)
      (2016/C 454/31)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Tribunale Amministrativo Regionale della Campania
      
         Účastníci konania pred vnútroštátnym súdom
      
      
         Žalobkyne: Sicurbau Srl, IGR – Imprese Generali Riunite Srl, Iterga Costruzioni Generali SpA, Pa.Co. – Pacifico Costruzioni SpA
      
         Žalovaní: Ministero delle Infrastrutture e dei Trasporti, Autorità Portuale di Napoli, Soa Rina SpA
      
         Prejudiciálna otázka
      
      Bránia zásady Spoločenstva, a to ochrana legitímnej dôvery a právnej istoty, v spojení so zásadami voľného pohybu tovaru, slobody usadiť sa a slobodného poskytovania služieb, ktoré sú upravené v Zmluve o fungovaní Európskej únie (ZFEÚ), ako aj zásady, ktoré z nich vyplývajú, ako je rovnosť zaobchádzania, zákaz diskriminácie, vzájomné uznávanie, proporcionalita a transparentnosť, upravené (naposledy) v smernici 2014/24/EÚ (1), vnútroštátnej právnej úprave ako je talianska právna úprava vyplývajúca z článku 87 ods. 4 a článku 86 ods. 3a legislatívneho dekrétu č. 163 z roku de 2006 v spojení s ustanoveniami článku 26 ods. 6 legislatívneho dekrétu č. 81 z roku 2008, ako sa vykladajú v súlade s rozsudkami č. 3 a 9 z roku 2015 vydanými na plenárnom zasadnutí Consiglio di Stato (Štátna rada, Taliansko) pri plnení úlohy jednotného výkladu práva v súlade s článkom 99 správneho poriadku, podľa ktorých samostatné neuvedenie výdavkov na bezpečnosť podniku v cenových ponukách vo verejnom obstarávaní prác má v každom prípade za následok vylúčenie ponuky podniku, aj vtedy, ak povinnosť samostatne uviesť nebola spresnená v právnej úprave verejného obstarávania a aj bez ohľadu na skutočnosť, že z vecného hľadiska je ponuka v súlade s minimálnymi výdavkami na bezpečnosť podniku?
      
         (1)  Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 2014, s. 65)